Tiltale for blufærdighedskrænkelse, jf. straffelovens § 232. Påstand om frakendelse af retten til at udøve lægegerning i forhold til piger og kvinder
Ret: Retten i Randers (1. instans)
Faggruppe: Straffesag — Tilståelsessag
Sagsemner: Seksual forbrydelser;

/

RETTEN I RANDERS

D O M

afsagt den 9. oktober 2013

Rettens nr. 5-2577/2013
Politiets nr. 4200-72282-00029-13

Anklagemyndigheden
mod
Tiltalte
CPR nr. (Født 1967)

Denne sag er behandlet som tilståelsessag.

Retsmødebegæring er modtaget den 2. august 2013.

Tiltalte er tiltalt for overtrædelse af

straffelovens § 232, blufærdighedskrænkelse, ved den 23. maj 2013 mellem
kl. 11.50 og kl. 12.15 på Øre-Næse-Halsklinikken, Adresse i Grenaa, som
ørelæge i forbindelse med konsultation at have slikket sin patient
Forurettede i ørerne, befølt hende uden på tøjet på overkroppen, under tøjet
på det ene bryst og nulret brystvorten, kysset hende på kinden og hvisket, at
hun var en dejlig pige.

Påstande

Anklagemyndigheden har nedlagt påstand om fængselsstraf.

Anklagemyndigheden har endvidere nedlagt påstand om, at tiltalte i medfør
af straffelovens § 79, stk. 1, jf. § 78, stk. 2, ind til videre frakendes retten til
at udøve lægegerning.

Tiltalte har erkendt sig skyldig men påstod frifindelse i forhold til påstanden
om rettighedsfrakendelse.

Forurettede har påstået, at tiltalte skal betale 24.368,24 kr. i erstatning

Tiltalte har erkendt erstatningspligten men bestridt erstatningskravets
størrel-se for så vidt angår tabt arbejdsfortjeneste og torterstatningen.

Sagens oplysninger

Std 75325



/

side 2

Tiltalte har forklaret i overensstemmelse med tiltalen.

Tiltalte er straffet ved dom af 26. april 2010 med fængsel i 20 dage for over-
trædelse af straffelovens § 232.

Tiltalte har om sine personlige forhold forklaret, at han har drevet egen spe-
ciallægepraksis i 3½ år. Han har oftet 2 mio. til indretning af sin praksis.
Han har 4 ansatte og ca. 50 patienter om dagen. Han har nu indrettet sig
sådan, at han ikke behandler patienter uden, at der er andre til stede. Han er
ved at bygge hus i Grenå. Han er gift og har et barn på 11 år.

Rettens begrundelse og afgørelse

Tiltalte har uden forbehold erkendt sig skyldig. Tilståelsen støttes af de op-
lysninger, der i øvrigt foreligger. Det er derfor bevist, at tiltalte er skyldig.

Straffen fastsættes til fængsel i 40 dage, jf. straffelovens § 232.

Retten har lagt vægt på krænkelsernes karakter, det tillidsbrud, tiltalte har
udvist over for forurettede, at tiltalte for 3 år siden er dømt for et tilsvarende
forhold og at påstanden om rettighedsfrakendelse delvist er taget til følge.

Tiltalte har begået blufærdighedskrænkelsen i forbindelse med udøvelsen af
sit erhverv hvilket også var tilfældet i forbindelse med den dom tiltalte fik i
2010 for et lignende forhold. Blufærdighedskrænkelsens karakter er i det
aktuelle forhold skærpet i forhold til den tidligere dom. Retten finder derfor,
at der består en nærliggende risiko for misbrug, hvis tiltalte ikke
erhvervsmæssigt frakendes retten til at udøve lægegerning. Henset til at
såvel det aktuelle forhold som forholdet fra dommen i 2010 er begået
overfor kvinder og af proportionalitetsmæssige  hensyn begrænses
frakendelsen som nedenfor bestemt.

Erstatningspåstanden tages til følge i det nedenfor anførte omfang, idet der
ved afgørelsen om torterstatning er lagt vægt på forholdets karakter. Kravet
er fastsat til 5.000 kr. For så vidt angår kravet om tabt arbejdsfortjeneste er
kravet skønsmæssigt medtaget for ca. det halve af det påståede beløb, idet
det bemærkes, at der ikke fra hverken den behandlende psykolog eller ar-
bejdsgiveren foreligger oplysninger om nødvendigheden af, at Forurettede
tog fri hele dagen, når hun var til psykologbehandlinger.

Thi kendes for ret:

Tiltalte, skal straffes med fængsel i 40 dage.

Tiltalte frakendes retten til at udøve lægegerning i forhold til piger og kvin-
der i en periode på 2 år fra endelig dom.



/

side 3

Tiltalte skal betale sagens omkostninger.

Tiltalte skal inden 14 dage til Forurettede v/advokat Annegrete Pagter
Kristensen, Østervold 4, 8900 Randers C, betale 10.692,80 kr. med tillæg af
procesrente fra den 9. oktober 2013

Dommer



/